நம் தேசிய கீதத்தை எழுதியவர் இவர் என்பது நாம் அனைவரும் அறிந்ததே. இயற்கையோடு இணைந்த கல்வி என்பது உடல், அறிவு, ஒழுக்க வளர்ச்சிக்கு வித்தாகும் என்பதில் பெரிதும் நம்பிக்கைக் கொண்டிருந்தார் தாகூர். அவர் தொடங்கிய `சாந்தி நிகேதன்' இன்றும் வங்காளத்தில் செயல்பட்டு வருகிறது. கல்வி வணிகமாகி, சிறைக்கூடங்களைப் போல நான்கு சுவர்களுக்குள் மாணவர்கள் பாடம் கற்கும் இன்றையச் சூழல் மாறி தாகூரின் கல்விக் கனவு மெய்ப்பிக்கப்பட வேண்டும்.